ทองปิดบวก 60 เซนต์
สัญญาทองคำตลาดนิวยอร์กปิดขยับขึ้น 60 เซนต์ รับเฟดใช้มาตรการ QE3
19 ก.ย. 2555

สัญญาทองคำตลาดนิวยอร์กปิดขยับขึ้น 60 เซนต์ รับเฟดใช้มาตรการ QE3
สัญญาทองคำตลาด COMEX (Commodity Exchange) ส่งมอบเดือนธ.ค.ดีดขึ้น 60 เซนต์ หรือ 0.03% ปิดที่ 1,771.2 ดอลลาร์/ออนซ์
ตลาดทองคำนิวยอร์กยังคงขานรับข่าวเฟดที่ประกาศใช้มาตรการ QE3 ด้วยการซื้อหลักทรัพย์ที่มีสัญญาจำนองเป็นหลักทรัพย์ค้ำประกัน (MBS)  ในวงเงิน 4 หมื่นล้านดอลลาร์ต่อเดือน โดยนักลงทุนมักจะเข้าซื้อโลหะมีค่าเมื่อมีการใช้มาตรการผ่อนคลายทางการเงิน เพราะมาตรกการดังกล่าวทำให้เกิดความวิตกกังวลว่าจะก่อให้เกิดภาวะเงินเฟ้อและทำให้มูลค่าของเงินลดลง
อย่างไรก็ตาม สัญญาทองคำขยับขึ้นเพียงเล็กน้อยเพราะได้รับแรงกดดันจากการแข็งค่าของสกุลเงินดอลลาร์สหรัฐ และยังได้รับปัจจัยลบในระหว่างวันเนื่องจาภาวะการซื้อขายในตลาดหุ้นและตลาดน้ำมันนิวยอร์กซบเซาลง